40 साल में एक रुपए से 20 की हो गई गुजिया, नहीं बदला तो स्वाद
Madhya Pradesh Halwai Ratan Lal Kushwaha Ki Gujiya Gujiya Recipe (Fried and Baked) कोलारस कस्बे की बस स्टैंड के पास यह गुजिया की यह मशहूर दुकान रतन लाल कुशवाह हलवाई ने शुरू की थी। आज तक स्वाद जस का तस है।
होली पर सभी लोग गुजिया बनाते और खाते हैं। पहले गुजिया केवल घरों में बनाई जाती थी फिर दुकानों में मिलने लगी। जिस दुकान पर भी घर जैसा स्वाद मिला, लोग उसी के होकर रह गए। ऐसी एक दुकान शिवपुरी जिले के कोलारस में है। शिवपुरी जिले समेत प्रदेश और देश के कोने-कोने में पहुंचने वाली ‘रत्ना’ की गुजिया का नाम और स्वाद 40 साल से बरकरार है।
देशभर में इसकी डिमांड है। मंच से इस गुजिया की तारीफ सीएम शिवराज सिंह चौहान भी कर चुके हैं। कोलारस कस्बे की बस स्टैंड के पास यह गुजिया की यह मशहूर दुकान रतन लाल कुशवाह हलवाई ने शुरू की थी। आज तक स्वाद जस का तस है।
मिठाई की रेसिपी सीखने खूब पापड़ बेले
हलवाई रतन लाल कुशवाह ने बताया कि आज से 50 साल पहले मेरी शुरुआत हुई थी। मुझे मिठाई बनाने का शौक था। शुरुआती दौर में शादियों में जाकर मिठाई बनाने का काम करता था। मैंने मिठाइयों की रेसिपी सीखने के लिए खूब पापड़ बेले थे। कई बड़े हलवाइयों के साथ काम करने जाता था।
आयोजनों में जब किसी बड़े हलवाई के साथ जाता था तो मुझे मिठाई बनाने के काम में प्राथमिकता से लगा दिया जाता था। धीरे-धीरे हर प्रकार की मिठाई बनाना सीख चुका था। शादी, समारोह, आयोजन हर रोज नहीं होते थे। काम भी रोज नहीं मिलता था। रोज आमदनी हो ऐसा कुछ था नहीं, इसलिए एक दिन सोचा कि क्यों न मैं मिठाई की दुकान खोलूं। अगर दुकान चल पड़ी तो रोज की आवक आना शुरू हो जाएगी।
एक रुपए की गुजिया अब 20 रुपए की हो गई
40 साल पहले मैंने गुजिया के दाम की शुरुआत एक रुपए से की थी। महंगाई बढ़ती गई और गुजिया के दाम भी बढ़ते गए। आज गुजिया का भाव 20 रुपया हो गया है। उस दौर में 15 रुपए किलो खोवा मिल जाता था। दूध की कीमत भी 50 पैसे से 75 पैसे प्रति लीटर थी। अब हर चीज के दाम बढ़ गए हैं, इसलिए समय के साथ गुजिया के दाम में बदलाव आता गया। समय भले ही बदल गया हो, लेकिन हम स्वाद में कभी बदलाव नहीं आने दिया है। जो स्वाद चालीस साल पहले था, वो वैसा का वैसा ही मेंटेन किया है।
तीन बेटे संभाल रहे जिम्मेदारी, सबके अपने काम
मेरी उम्र अब 70 साल के पार हो चुकी है। तीन बेटे हैं प्रकाश, दौला और लक्ष्मण। सबसे बड़ा बेटा प्रकाश गुजिया बनाने में निपुण हो गया है। ज्यादातर गुजिया बनाने का काम उसके हाथ में ही रहता है। इसके अतिरिक्त दौला और लक्ष्मण भी गुजिया बनाना सीख चुके हैं, लेकिन वह दुकान के अन्य कामों में हाथ बंटाते हैं। 40 साल हो चुके हैं, लेकिन मैंने गुजिया बनाने के लिए कभी किसी बाहरी का सहयोग नहीं लिया। पहले मैं खुद करता था। बच्चे बड़े हुए तो वे अब हाथ बंटाने लगे।
पिता ने विरासत में दी रेसिपी
रतन के बड़े बेटे प्रकाश कुशवाह ने बताया कि बचपन से ही अपने पिता को गुजिया बनाते हुए देख रहा हूं। उन्होंने हम तीनों भाइयों को विरासत में यह अनमोल रेसिपी दी, जो उनके अलावा कोई नहीं जाता। गुजिया बनाने के मसाले तो सब जानते हैं, लेकिन सही मात्रा में उनको डालकर सही टेम्प्रेचर पर पकाने की कला पिताजी को ही पता थी, जो उन्होंने हमें सिखाई है। पिताजी के नेतृत्व में चालीस साल पहले बनाया स्वाद का स्तर आज तक बनाए रखे हुए हैं।
ये भी पढ़ें...
बूंदी के लड्‌डू खरीदने लगानी पड़ती है सिफारिश
पढ़कर हैरानी हुई होगी, लेकिन सच है। इस बूंदी के लड्‌डू का स्वाद ही कुछ ऐसा है कि इसे खरीदने के लिए अफसरों और नेताओं की सिफारिश तक लगानी पड़ती है। हालांकि ऐसा त्योहार के सीजन में होता है। कारण- इसकी मांग चार गुना बढ़ जाती है। 90 साल पहले 4 रुपए प्रति किलो से शुरू हुई कहानी आज 560 रुपए प्रति किलो तक पहुंच गई है। ये लड्‌डू विदेशों तक मिठास घोल रहे हैं। पूरी खबर पढ़ने के लिए यहां क्लिक करें...